CELEX: C2007/020/13
Language: lv
Date: 2007-01-27 00:00:00
Title: Lieta C-480/06: Prasība, kas celta 2006. gada 24. novembrī — Eiropas Kopienu Komisija pret Vācijas Federatīvo Republiku

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/10
            
         Prasība, kas celta 2006. gada 24. novembrī — Eiropas Kopienu Komisija pret Vācijas Federatīvo Republiku
   (Lieta C-480/06)
   (2007/C 20/14)
   Tiesvedības valoda — vācu
   Lietas dalībnieki
   
      Prasītāja: Eiropas Kopienu Komisija (pārstāvji — X. Lewis un B. Schima, pārstāvji)
   
      Atbildētāja: Vācijas Federatīvā Republika
   Prasītājas prasījumi:
   
               —
            
            
               atzīt, ka Vācijas Federatīvā Republika nav izpildījusi pienākumus, ko tai uzliek Padomes 1992. gada 18. jūnija Direktīvas 92/50/EEK par procedūru koordinēšanu valsts pakalpojumu līgumu piešķiršanai (1) 8. pants kopā ar III–VI sadaļu, jo Rotenburg (Wümme), Harburg, Soltau-Fallingbostel un Stade lauku rajoni tieši noslēdza līgumu par atkritumu apglabāšanas pakalpojumiem ar Stadtreinigung Hamburg un neveica atklātu vai slēgtu konkursu Eiropas Kopienas līmenī;
            
         
               —
            
            
               piespriest Vācijas Federatīvajai Republikai atlīdzināt tiesāšanās izdevumus.
            
         Pamati un galvenie argumenti
   1995. gada 18. decembrī četri Lejassaksijas lauku rajoni noslēdza līgumu par atkritumu apglabāšanas pakalpojumiem ar Stadtreinigung Hamburg, kas ir publisko tiesību iestāde. Šis līgums tika noslēgts, neveicot līguma piešķiršanas procedūru un neizsludinot konkursu visā Kopienā.
   Lauku rajoni ir publiskās līgumslēdzējas iestādes un attiecīgais līgums ir rakstisks pakalpojumu līgums ar atlīdzību, kas pārsniedz attiecīgo Direktīvā 92/50/EEK noteikto robežvērtību un līdz ar to ietilpst šīs direktīvas piemērojamības jomā.
   Tas, ka Stadtreinigung Hamburg kā publisko tiesību iestāde pati ir valsts pakalpojumu līgumslēdzēja iestāde Direktīvas 92/50/EEK izpratnē, nemaina to, ka uz strīdīgo līgumu attiecas šī direktīva: Tiesa ir skaidri noteikusi, ka valsts pakalpojumu tiesību direktīvas ir vienmēr piemērojamas, ja publiskā līgumslēdzēja iestāde paredz rakstiski noslēgt līgumu ar atlīdzību ar iestādi, kas oficiāli no tās nošķirta un kam ir neatkarīgas lēmumu pieņemšanas pilnvaras.
   Nav faktu, kas attaisnotu attiecīgā pakalpojumu līguma diskrecionāru piešķiršanu sarunu procesa formā bez iepriekšēja paziņojuma par konkursu.
   Komisija nevar piekrist arī federālās valdības argumentam, ka pašvaldību sadarbībai kā pašvaldību pašnoteikšanās tiesību izpausmei — neatkarīgi no to konkrētās formas — nav piemērojamas valsts pakalpojumu tiesības. Tiesības uz pašvaldību pašnoteikšanos izmantošana nevar izraisīt to, ka vietējās iestādes var neņemt vērā noteikumus par valsts pakalpojumu līgumiem. Ciktāl šīs iestādes noslēdz valsts pakalpojumu līgumus ar citām iestādēm, pat ja tās arī ir publiskas līgumslēdzējas iestādes, uz tām attiecas šīs pakalpojumu tiesības. Vācijas valdība turpmāk nav varējusi pierādīt, ka šis pakalpojumu līgums tehnisku iemeslu dēļ var tikt noslēgts tikai ar noteiktu pakalpojumu sniedzēju.
   Šo iemeslu dēļ Komisija secina, ka Vācijas Federatīvā Republika, tieši noslēdzot līgumu par atkritumu apglabāšanu, neveicot līguma piešķiršanas procedūru un neizsludinto konkursu visā Kopienā, ir pārkāpusi Direktīvu 92/50/EEK.
   
      (1)  OV L 209, 1. lpp.